เรื่องร้องเรียน (ต้นไม้,สายไฟ,ถนน) วันที่ 2022-07-18 17:15:33 — แขวงลาดพร้าว เขตลาดพร้าว กรุงเทพมหานคร
19 กรกฎาคม 2565  
     เรื่อง ขอความอนุเคราะห์ตัดต้นไม้,รื้อกิ่งไม้จากสายไฟฟ้าหรือสายเคเบิ้ลและขนย้ายเศษวัสดุ,กิ่งไม้ออกจากบ้านร้าง
   เรียน  ท่านผู้ว่าฯกรุงเทพมหานคร,เพื่อนท่านชัชชาติ ,ท่านผู้อำนวยการเขตลาดพร้าว และท่านผู้ที่เกี่ยวข้อง
    เนื่องด้วยบ้านร้างเลขที่21/84  ถนนร่มรื่นซอย.2 แยก7 ไม่มีคนอยู่อาศัยมาประมาณ10 ปี จนปัจจุบันมีต้นไม้ใหญ่ยืนต้นเติบโตขื้นจำนวน3 ต้น มีกิ่งไม้เถาวัลย์พาดเกี่ยวสายไฟหรือสายเคเบิ้ลตลอดบริเวณสายพาดผ่านแนวบ้านร้าง และมีเศษกิ่งไม้แห้ง วัสดุแห้งติดไฟง่ายกองทับถมบนพื้นข้างรั้วจำนวนมาก ยิ่งฤดูฝนเกิดพายุเข้าเป็นประจำสุ่มเสี่ยงสูงยิ่งที่ต้นไม้ใหญ่อาจโค่นล้มทับบ้านเรือนและทรัพย์สินอื่นๆบริเวญใกล้เคียงและอาจมีสัตว์อสรพิษซ่อนอาศัยอยู่ รวมทั้งอาจเกิดอัคคีภัยได้โดยง่าย อันจะเกิดความสูญเสียสูงยิ่งในวงกว้างต่อพี่น้องประชาชนเนื่องจากสภาพเป็นบ้านทาวน์เฮ้าส์3ชั้นติดกันรายละเอียดตามภาพที่ส่งมานี้
    เพื่อป้องกันความสูญเสีย อันอาจเกิดขึ้นดังกราบเรียนมาข้างต้น หมู่บ้านร่มรื่น จึงขอความกรุณาท่านได้โปรดอนุเคราะห์ป้องกันความสูญเสียให้แก่หมู่บ้านร่มรื่น โปรดมีคำสั่งให้ผู้เกี่ยวข้องทำการรื้อถอนตัดต้นไม้ใหญ่จำนวน 3 ต้น รื้อถอนกิ่งก้านไม้ออกจากสายไฟหรือสายเคเบิ้ล ขนย้ายเศษกิ่งไม้วัสดุออกจากบ้านร้าง ดังกราบเรียนมาข้างต้น
  หวังเป็นอย่างยิ่งว่า ท่านจะได้อนุเคราะห์หมู่บ้านร่มรื่น            
       ขอบพระคุณเป็นอย่างสูง มา ณ โอกาสนี้
         หมู่บ้านร่มรื่น